Foto: Express-k.kz SVOJJDLQK departamentining Namangan viloyat boshqarmasi tomonidan o‘tkazilgan tezkor tadbirda fuqaro Mansur Talatov sherigi Temur Shokirov (ism-familiyalar o‘zgartirilgan) bilan valyuta qimmatliklarini qonunga xilof ravishda o‘tkazish maqsadida jinoiy til biriktirganligi aniqlandi. “Huquq” gazetasining yozishicha, ular xaridor Erkin Murtazovga 5100 AQSh dollarini 22 mln. 440 so‘mga sotayotgan vaqtda ashyoviy dalillar bilan ushlandi. Qonunbuzarlarga nisbatan jinoyat ishi qo‘zg‘atilib, sud hukmi bilan tegishli jazo tayinlandi.